Likumprojekts

**Grozījumi likumā "Par Latvijas Republikas Uzņēmumu reģistru"**

Izdarīt likumā "Par Latvijas Republikas Uzņēmumu reģistru" (Latvijas Republikas Augstākās Padomes un Valdības Ziņotājs, 1990, 49. nr.; 1991, 27./28. nr.; 1992, 18./19. nr.; Latvijas Republikas Saeimas un Ministru Kabineta Ziņotājs, 1996, 1. nr.; 1997, 5., 11. nr.; 1998, 1. nr.; 1999, 24. nr.; 2001, 15. nr.; 2002, 23. nr.; 2003, 14. nr.; 2004, 4., 8., 22. nr.; 2005, 7. nr.; 2006, 14. nr.; 2007, 24. nr.; 2008, 8. nr.; 2009, 3., 9., 22. nr.; Latvijas Vēstnesis, 2010, 183. nr.; 2012, 199. nr.; 2013, 97., 228. nr.; 2014, 25., 257. nr.; 2016, 31., 241. nr.; 2017, 70., 117. nr.; 2018, 101. nr.; 2019, 240. nr.) šādus grozījumus:

1. Aizstāt 1. panta 1. punktā vārdus "maksātnespējas procesa norises biedrību un nodibinājumu" ar vārdiem "maksātnespējas procesa norises, fiziskās personas atbrīvošanas no parādsaistībām norises, biedrību un nodibinājumu".

2.  4.4 panta trešajā daļā:

aizstāt vārdus "Maksātnespējas administrācijas" ar vārdiem "Maksātnespējas kontroles dienesta";

papildināt daļu pēc vārdiem "par maksātnespējas procesa administratoru" ar vārdiem "kā arī ierakstus, pamatojoties uz zvērināta notāra paziņojumu vai tiesas spriedumu fiziskās personas atbrīvošanas no parādsaistībām ietvaros".

3. Papildināt 4.11 panta otro daļu pēc vārda "visi" ar vārdiem "Likumā par fiziskās personas atbrīvošanu no parādsaistībām un".

4. Papildināt 18.7 panta otro daļu ar teikumu šādā redakcijā:

"Fiziskās personas atbrīvošanas no parādsaistībām ietvaros maksātnespējas reģistrā ierakstu izdara, pamatojoties uz tiesas spriedumu vai Likumā par fiziskās personas atbrīvošanu no parādsaistībām minēto zvērināta notāra paziņojumu."

5. Papildināt 18.9 pantu pēc vārda "norisi" ar vārdiem "kā arī par fiziskās personas atbrīvošanas no parādsaistībām norisi".

Likums stājas spēkā vienlaikus ar Likumu par fiziskās personas atbrīvošanu no parādsaistībām.

Ministru prezidenta biedrs,

tieslietu ministrs

J. Bordāns